નવી દિલ્હી , 7 ઓક્ટોબરઃ સચિન તેંડુલકર અને રાહુલ દ્રવિડના ટી - 20માંથી વિદાઇ મેચના રૂપમાં યાદ કરવામાં આવનાર ફાઇનલમાં રવિવારે અંત્રે મુંબઇ ઇન્ડિયન્સે છેલ્લા છ ઓવરોની ધમાલ અને હરભજન સિંહની ફિરકીની કમાલથી રાજસ્થાન રોયલ્સને 33 રનથી હરાવીને બીજીવાર ચેમ્પિયન્સ લીગનો ખિતાબ જીતી લીધો છે . સલામી બેટ્સમેન ડ્વેન સ્મિથે શરૂઆતમાં રન બનાવવાનું બિડું ઝડપ્યું , પરંતુ છેલ્લી છ ઓવરોમાં 98 રન બન્યા બહેલા બેટિંગ માટે આમંત્રિત મુંબઇની ટીમ છ વિકેટ પર 202 રનના મોટા સ્કોર સુધી પહોંચી . રોહિત અને મેક્સવેલે આ ઓવરોમાં મુખ્ય રીતે રન બનાવ્યા . રોયલ્સની તરફથી પ્રવિણ તામ્બેએ ફરીથી શાનદાર બોલિંગ કરી તથા 19 રન આપીને 2 વિકેટ ઝડપી લીધી . આના જવાબમાં રોયલ્સ એક સમયે સારી સ્થિતિમાં દેખાઇ રહ્યું હતું . સંજુ સૈમસને 33 બોલ પર ચાર ચોગ્ગા અને એટલા છગ્ગાની મદદથી 60 રન અને અંજિક્ય રહાણેએ 47 બોલ પર પાંચ ચોગ્ગા અને બે છ ગ્ગાની મદદથી 65 રન બનાવ્યા . આ બંનેએ બીજી વિકેટ માટે 67 બોલ પર 109 રનની ભાગીદારી કરી . ત્યારબાદ હરભજને 32 રન આપીને શાનદાર 4 વિકેટ પોતાના નામે કરી લીધી . રોયલ્સ અંતમાં 18.5 ઓવરમાં 169 પર સમેટાઇ ગયું . તેણે પોતાની છેલ્લી સાત વિકેટ માત્ર 14 રન લઇને જ ગુમાવી દીધી . કીરેન પોલાર્ડે છેલ્લી ત્રણ વિકેટ લીધી . મુંબઇને વિજેતા બનતા 25 લાખ ડોલરનું ઇનામ મળ્યું . રોયલ્સને 13 લાખ ડોલરથી જ સંતોષ માનવો પડ્યો . આ પહેલા મુંબઇ 2011માં હરભજનના નેતૃત્વમાં ચેમ્પિયન બન્યું હતું . અત્રે ઉલ્લેખનીય છે કે ચેન્નાઇ સુપરકિંગ્સ ચેમ્પિયન્સ લીગનો ખિતાબ જીતનાર પ્રથમ ભારતીય ટીમ હતી . તેણે 2010માં ખિતાબ જીત્યો હતો .